Kart over Antelope Island State Park
En bisonflokk på Antelope Island.
Kysten til Antelope Island sett fra moloen.
Moloen sett fra Antelope Island.
Bølgeskapte plattformer fra Bonnevillesjøen (pleistocen) preservert på Antelope Island, Store Saltsjø, Utah.
**Antelope Island**, med et areal på 68 km² er den største av de ti øyene i Store Saltsjø, den største innsjøen i den vestre delen av USA, og den største saltsjøen på den vestlige halvkule. Øya ligger i Davis County, Utah, i den sørøstre delen av innsjøen og blir til en halvøy når sjøen er på sine laveste vannstandsnivåer. Antelope Island har flokker med prærieantiloper (derav navnet), tykkhornsau, rundt 600 bison (som ble introdusert til øya i 1893 av William Glassman og John Dooley), samt coyote, rødgaupe (*lynx rufus*), mulhjort, amerikansk grevling (*taxidea taxus*), hulepinnsvin, hare og millioner av vadefugler (bla. finner man avosettfugler som svarthalsavosett (*himantopus himantopus mexicanus*), willetsnipe, sandløper langs strendene og langnebbet snipe (*numenius americanus*), graveugle, berghøne samt flere typer rovfugler i gresslandskapet lengre inn på øya. Store Saltsjø tiltrekker seg store enorme mengder lappedykkere, hvithalesvømmesnipe og californiamåke (*larus californicus*)).

Store Saltsjø er en av de viktigste steder i USA for migrerende fuglerarter. Fuglene trekker hit for å fråtse i det store antallet saltfluer og saltkreps (*artemia salina*) som finnes i sjøen. Bison ble introdusert til øya i 1893 og har vist seg å være et verdifullt genbasseng for bisonoppdrett og konserveringsformål. Bestanden blir regulert hver høst i oktober da antallet etter kalving gjerne har kommet opp i 700. og da vinterbestanden blir foretrekket å være rundt 550 dyr.

Delstatspark
------------

**Antelope Island State Park** er en delstatspark på øya, etablert i 1981 og del av Utah State Parkssystemet. Øya er framkomelig med båt og for bilister, syklister og gående via en 11 km lang molo (som ble gjenåpnet i 1992 etter å ha ligget under vann i et tiår p.g.a. rekordvannstand i sjøen) som går fra Syracuse, Utah i Davis County. Framkomst fra I-15 er via Exit 332, Syracuse/Antelope Drive (SR-108). Øyas kystlinje er for det meste (bortsett fra vestsiden av øya) relativt flat, med strender og sletter som strekker seg til foten av fjellene på øya. De bratte fjellene er synlige fra mesteparten av det nordlige Wasatch Front, og når en høyde på 2 010 moh. eller omtrent 760 meter over Store Saltsjø.

Antelope Island State Park opererer en 10 watts turistradio radiofrekvens 530 kHz AM. Radiosenderen ligger på sørsiden av moloen nær øya. Radiostasjonen kan bli hørt i nærliggende Ogden og så langt sør som Salt Lake City, Utah. Turistradioen sender informasjon om parkens åpningstider og annen generell informasjon om parken.

På østsiden av øya, 17,5 km sør fra moloen, ligger Fielding Garr Ranch. Her kan man se den eldste europeiske bygningen i Utah som fortsatt står på sitt originale fundament.

Referanser
----------

1. 1 2   Arkivert 20. september 2008 hos Wayback Machine. Utah.com
2. ↑  Czerny, Peter G. (1976). *The great Great Salt Lake*. Provo, Utah: Brigham Young University Press. ISBN 0-8425-1073-7
3. ↑   Arkivert 10. april 2010 hos Wayback Machine. Utah.com
4. 1 2   Arkivert 1. februar 2010 hos Wayback Machine. Utah.com
5. ↑  UDOT Milepost Project: Progress Detail I-15 Arkivert 18. oktober 2007 hos Wayback Machine.
6. ↑  Salt Lake City DX Log
7. ↑  WPWA752 Traveler's Information Station Transmitter Site

Eksterne lenker
---------------

* (en) Offisielt nettsted Rediger på Wikidata

* (en) Antelope Island State Park – kategori av bilder, video eller lyd på Commons Rediger på Wikidata
* (en) Antelope Island Bike Trail Arkivert 21. september 2008 hos Wayback Machine. Utah.com
* (en) Antelope Island State Park Arkivert 20. september 2008 hos Wayback Machine. Utah.com
* (en) Antelope Island Park Maps Utah State Parks & Recreation
* (en) Antelope Island Field Trip Home Page Weber State University Department of Botany
* (en) Delstatsparkens webside
* (en) Bilder av Antelope Island
* (en) Canyon Country Hiking and Camping Notebook: Antelope Island State Park

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |